24.2.2022 г.
Официален вестник на Европейския съюз
BG
L 45/1565 КОМИСИЯ ПОДГОТВИТЕЛНИ ДЕЙСТВИЯ
ГЛАВА PA 07 — ИНВЕСТИРАНЕ В ХОРАТА, СОЦИАЛНОТО СБЛИЖАВАНЕ И ЦЕННОСТИТЕ (продължение) PA 07 21
(продължение)
PA 07 21 01
(продължение) Чрез система за идентифициране на гражданите се предоставя достъп от различни устройства, както и персонализиране на тяхното ползване.
Излъчващите оператори и издателите работят в сътрудничество с разработчиците на технологии, които адаптират съществуващите технологии за осигуряване на лесни за ползване решения.
Техническите решения могат да се прилагат към други жанрове съдържание (напр. образователни, спортни, развлекателни) и да бъдат интегрирани в различни цифрови приложения (напр. за възпроизвеждане, за новини) на излъчващите оператори.
Техническите решения комбинират технологии, основани на ИИ, и технологии с отворен код, и прилагат максимална прозрачност по отношение на алгоритмите.
Потребителите са информирани защо виждат това, което виждат.
През първата година от подготвителното действие преводаческото оборудване беше готово за до 8 – 10 езика (английски, немски, френски, италиански и испански, плюс от три до пет други европейски езици, представляващи различните географски региони).
Прозрачните и съгласувани правила, обхващащи редакционните и правните аспекти, както и техническите работни процеси, осигуряват ясна основа за сътрудничество.
През втората година от подготвителното действие ще бъде разширена партньорската база, а броят на езиците ще нарасне до минимум 15 официални езика на Съюза.
Проектът се основава на общи ценности, зачитане на човешкото достойнство, свободата, демокрацията, равенството, принципите на правовата държава и правата на човека, и предоставя безопасна среда на европейските граждани.
Той може да бъде допълнен от други проекти, предлагани от излъчващите оператори (напр. документални колекции, специфични програми за млади аудитории), както и от други заинтересовани страни, например музеи и библиотеки, които ще бъдат поканени да се присъединят, при положение че споделят същите ценности.
PA 07 21 02
Подготвително действие – Общоевропейски механизъм за бързо реагиране при нарушения на свободата на печата и свободата на медиите Суми(Многогодишнибюджетникредити) Бюджетни кредити 2022 Поети задължения
p.m.
Плащания
1 560 000
Бюджетни кредити 2021 Поети задължения
1 950 000
Резултат от изпълнението за 2020
Плащания
Поети задължения
Плащания
487 500
Забележки Този бюджетен кредит е предназначен за покриване на плащанията, свързани с поети задължения по подготвителното действие, останали за изпълнение от предходни години.
Съгласно световния индекс за свобода на печата за 2019 г., съставен от „Репортери без граници“, Съюзът и Балканите регистрират второто най-голямо влошаване на регионалните си оценки, измерващи равнището на ограниченията и нарушенията на свободата на печата.
Докладът за 2019 г. показва, че броят на държавите в Съюза и на Балканите, считани за безопасни и където журналистите могат да работят в условия на пълна сигурност, продължава да намалява.
С влошаването на свободата на печата и на свободата на медиите в държавите членки и в страните кандидатки няколко години поред, което показва тревожна тенденция, от решаващо значение е да продължи да се предоставя конкретна защита на журналистите, включително установяване на факти, застъпничество, наблюдение, информиране на европейската общественост и повишаване на осведомеността чрез Общоевропейския механизъм за бързо реагиране при нарушения на свободата на медиите.